Packers er det siste av "småbylagene" som var vanlige i NFLs begynnelse på 20- og 30-tallet. Laget ble stiftet i 1919 av Earl "Curly" Lambeau og George Whitney Calhoun, men kan spores tilbake til semi-profesjonelle lag i Green Bay i 1896. Mellom 1919 og 1920 konkurrerte Packers mot andre semi-profesjonelle lag i Wisconson og Midt-Vesten, før de ble med i American Professional Football Association (APFA), forløperen til NFL, i 1921. I 1933 begynte Packers å spille noen av hjemmekampene sine i Milwaukee frem til oppussinger av Lambeau Field i 1995 gjorde det mer lukrativt for Green Bay å spille der på fulltid; Milwaukee ses fremdeles på som et av lagets mediemarkeder. Selv om Green Bay er det minste markedet for profesjonell idrett på øverste nivå i Nord-Amerika har rangert Packers som det 27. mest verdifulle idrettslaget i verden i 2019, med en anslått verdi på $2,63 milliarder.